K O R R A L D U S         

Haapsalu							                06. mai 2011 nr 296

Ehitusloa väljaandmine Mihkli tn 12
ehitise laiendamiseks

Nordic Service Group OÜ (registrikood 11141991, asukoha aadress Liimi 1, 10621 TALLINN) esitas 19.03.2010.a. esitatud kirjaliku taotluse nr 2770 (registreeritud 03.05.2011.a.) Haapsalu linnas Mihkli tn 12 (katastritunnus 18301:006:0810) kinnistul asuva ehitise (ehitisregistri kood 105000945) laiendamiseks ehitusloa saamiseks. Haapsalu Linnavalitsus oma 11.06.2010.a korraldusega nr 364 keeldus ehitusloa väljastamisest kuna ehitusloa saamiseks esitatud projekt ei vastanud projekteerimistingimustele. Tallinna Halduskohus oma 10.02.2011.a otsusega tegi ettekirjutuse ehitusloa taotluse uueks läbivaatamiseks. 06.05.2011.a laekus Haapsalu Linnavalitsusele naaberkinnistu omaniku seisukoht projektile, millega ei esitatud projektile täiendavaid tingimusi.
Juhindudes  ehitusseaduse § 23, Haapsalu linna ehitusmääruse § 26, Haapsalu Linnavalitsuse 24.12.2003 määrusega nr 12 (muudetud LV 13.10.2004 määrusega nr 8) kinnitatud ehituslubade väljaandmise korra, kohaliku omavalitsuse korralduse seaduse § 30 lg 1 p 3, Haapsalu põhimääruse § 35 lg 1 p 3 ja haldusmenetluse seadusest Haapsalu Linnavalitsus

k o r r a l d a b :

1.	Ehitus- ja planeerimisosakonnal väljastada ehitusluba Mihkli tn 12 (katastritunnus 18301:006:0810) kinnistul asuva ehitise (ehitisregistri kood 105000945) laiendamiseks. 
2.	Tunnistada kehtetuks Haapsalu Linnavalitsuse 11.06.2011.a korraldus nr 364.
3.	Korraldus teha teatavaks ehitusloa taotlejale Nordic Service Group OÜ (Brigita Must) korralduse koopia ja ehitusloa üle andmisega ning linnavalitsuse ehitus- ja planeerimisosakonnale (Reimo Reimer) ja maakorraldus osakonnale (Marju Kohtring).
4.	Korraldus avalikustada väljapanekuga linnavalitsuse fuajees.
5.	Käesoleva korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.
6.	Korraldus jõustub teatavakstegemisest. 

Urmas Sukles									
Linnapea				Erko Kalev
				Linnasekretär